钦定古今图书集成/理学汇编/文学典/第093卷 > 凌云翰
## 钦定古今图书集成/理学汇编/文学典/第093卷 > 凌云翰

按《列朝诗集》云：“翰字彦翀，仁和人。至正九年乡荐，除
平江路学正，不赴。洪武初，除成都府学教授。以乏贡
举，谪南荒，卒，归葬西湖。瞿宗吉作诗送之云：‘一去西
川隔夜台，忍看白璧瘗苍苔。酒朋诗友凋零尽，只有
存斋冒雨来’。”彦翀于宗吉为大父行，彦翀作梅词、《霜
天晓角》、柳词《柳稍青》各一百首，号《梅柳争春》。宗吉一
日尽和之，彦翀惊叹，呼为“小友。”宗吉以此知名。